Ir-Regolament tal-Kummissjoni (KEE) Nru 657/82
tad-19 ta Marzu 1982
li jemenda għar-raba darba r-Regolament (KEE) Nru 2730/81 li jistabbilixxi lista ta' aġenziji f'pajjiżi importaturi li mhumiex membri intitolati biex joħorġu sejħiet għall-offerti għal xogħol bl-appalt fis-settur tal-ħalib u tal-prodotti tal-ħalib
IL-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta Ġunju 1968 dwar l-organizzazzjoni komuni tas-suq fil-ħalib u prodotti tal-ħalib [1], kif emendat l-aħħar bl-Att ta' Adeżjoni tal-Ġreċja, u partikolarment b'Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru 2730/81 [2], kif emendat l-aħħar bir-Regolament (KEE) Nru 384/82 [3], stabbilixx lista ta' aġenziji f'pajjiżi importaturi li mhumiex membri u li huma intitolati biex joħorġu sejħiet għall-offerti għal xogħol bl-appalt fis-settur tal-ħalib u tal-prodotti tal-ħalib;
Billi fid-dawl ta' l-informazzjoni l-aktar reċenti li għandha l-Kummissjoni dwar il-prattiċi tan-negozju segwiti mill-pajjiżi importaturi konċernati u n-natura uffiċjali ta' l-aġenziji involuti dan ir-Regolament għandu jiġi emendat;
Billi l-miżuri previsti f'dan ir-Regolament huma skond l-opinjoni tal-Kumitat ta' Ġestjoni għall- Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
L-Anness mar-Regolament (KEE) Nru 2730/81 huwa emendat hekk kif ġej:
Il-lista ta' organizzazzjonijiet tal-ħruġ għandha tkun kompletata biż-żieda ta' l-organizzazzjonijiet li ġejjin, bid-dħul isir f'ordni alfabetiku skond il-pajjiż importatur:
Pajjiż importatur | Organizzazzjoni tal-ħruġ |
Korea | OSROK (Office of Supply) 48-26 Ineuitong Tongtaemoon - Ku Seoul, Korea |
Syria | The Homs Company for Dairy Products PO Box 406 Hama Street, Homs (which is the same company as The Industrial Company for Refrigeration & Dairy Products PO Box 406, Hama Street, Homs) |
General Organization for Comsumption Mouawiya Street, Harika PO Box 2552 Damascus, Syria |
AL CHARK Company for Food Products Aien el Telle PO Box 773 Alep, Syria |
Taiwan | Central Trust of China Procurement Department 49 Wu Chang Street, Sec 1 Taipei 100 Republic of China |
Artikolu 2
Dan ir-Regolament jidħol fis-seħħ fit-tielet ġurnata wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, id-19 ta Marzu 1982.